জুবিন গর্গের অকালপ্রয়াণে রহস্য! তদন্তে অসম সরকার

ওয়েবডেস্ক- প্রখ্যাত সঙ্গীতশিল্পী, অসমের ছেলে জুবিন গর্গের (Zubeen Garg) এই অকালপ্রয়াণ কোনভাবে মেনে নিতে পারছে না হিমন্ত সরকার। ইভেন্ট সংগঠনের বিরুদ্ধে একাধিক এফআইআর দায়ের অসম সরকারের। মুখ্যমন্ত্রী হিমন্ত বিশ্বশর্মা (Chief Minister Himanta Biswa Sharma) জানিয়েছেন অসম সরকার (Assam Government) জুবিন গর্গের মৃত্যুতে তদন্ত করবে। নর্থ ইস্ট ইন্ডিয়া ফেস্টিভ্যালের আয়োজক শ্যামকানু মহন্ত (North East India Festival organiser Shyamkanu Mahanta) এবং গায়কের ম্যানেজার সিদ্ধার্থ শর্মার (Manager Siddhartha Sharma)  বিরুদ্ধে মরিগাঁও থানায় (Morigaon police station)  একটি এফআইআর দায়ের করা হয়েছে। হিমন্ত বিশ্ব শর্মা জানিয়েছেন, অসম পুলিশ মহন্ত ও শর্মাকে জিজ্ঞাসাবাদ করবে। এছাড়াও শেষ মুহূর্তে গায়কের সঙ্গে যাঁরা ছিলেন তাদেরও জিজ্ঞাসাবাদ করা হবে।

এক্স হ্যান্ডেলে জানিয়েছেন, তিনি অসম পুলিশকে নির্দেশ দিয়েছেন সমস্ত এফআইআর সিআইডিকে হস্তান্তর করা হোক। পুঙ্খানুপুঙ্খ তদন্তের জন্য একটি সমন্বিত মামলা নথিভুক্ত করার নির্দেশ দিয়েছি। আমাদের প্রিয় জুবিন গর্গের মৃত্যুতে শ্যামকানু মহন্ত এবং গায়কের ম্যানেজার সিদ্ধার্থ শর্মার বিরুদ্ধে দায়ের করা হয়েছে।

আরও পড়ুন- প্রয়াত সংগীতশিল্পী জুবিন গর্গ

সূত্রের খবর, মৃত্যুর আগের রাতে সঙ্গীতশিল্পী জুবিন গর্গ একটি নৈশপার্টিতে ছিলেন। জুবিনের মৃত্যু হয়েছে সিঙ্গাপুরে স্কুবা ডাইভ করার সময়। তাঁকে সমুদ্রে লাইফ জ্যাকেট ছাড়া সাঁতার কাটতে দেখা গেছে।  অসমের মুখ্যমন্ত্রীর আরও বলেন, সিঙ্গাপুর কর্তৃপক্ষ জুবিনের মৃত্যুতে তদন্ত শুরু করুক, কারণ ঘটনাস্থল ভারত নয়। মুখ্যমন্ত্রী জানিয়েছেন, গায়ককে ভুল উদ্দেশে নিয়ে যাওয়া হয়েছিল।

উল্লেখ্য, সিঙ্গাপুরে স্কুবা ডাইভ করার সময় মৃত্যু হয় ৫২ বছর বয়সী জুবিন গর্গের। ২০ সেপ্টেম্বর সিঙ্গাপুরে নর্থ ইস্ট ফেস্টিভ্যালে তার পারফর্ম করার কথা ছিল। সিঙ্গাপুর পুলিশ গর্গকে সমুদ্র থেকে উদ্ধার করে নিকটবর্তী একটি হাসপাতালে নিয়ে যায়। তবে তাঁকে বাঁচানো যায়নি।

দেখুন আরও খবর-

The post জুবিন গর্গের অকালপ্রয়াণে রহস্য! তদন্তে অসম সরকার first appeared on KolkataTV.